b'\n_START_ARTICLE_\nPerforin\n_START_PARAGRAPH_\nPerforini so citoliti\xc4\x8dni proteini, ki se nahajajo v sekretornih zrncih naravnih celic ubijalk in citotoksi\xc4\x8dnih limfocitov T. Po sprostitvi v ve\xc4\x8dini primerov MACPF domena proteina napade celi\xc4\x8dno membrano (plazmalemo) tuje celice in tako omogo\xc4\x8di vgradnjo proteina v plazmalemo. \xc4\x8ceprav so pore zadostne za uni\xc4\x8denje (lizo) celic pri visokih koncentracijah perforinov, v normalnih pogojih pore pravzaprav omogo\xc4\x8dijo prehod grancimov, serinskih proteaz, ki v tujih celicah inducirajo apoptozo, tj. programirano celi\xc4\x8dno smrt, in jo tako uni\xc4\x8dijo.'